**АЙМГИЙН ИТХ-ЫН ТЭРГҮҮЛЭГЧИД, АЖЛЫН АЛБАНААС**

**2021 ОНЫ 5-Р САРД ХИЙЖ ГҮЙЦЭТГЭСЭН**

 **АЖЛЫН МЭДЭЭ**

2021.05.27. Зуунмод.

Аймгийн ИТХ-ын Тэргүүлэгчид, Ажлын албанаас 2021 оны 5 дугаар сард дараах ажлуудыг хийж гүйцэтгэлээ. Үүнд:

**-Аймгийн ИТХ-ын Тэргүүлэгчдийн V Хуралдаанаар:**

Аймгийн иргэдийн Төлөөлөгчдийн Хурлын Тэргүүлэгчдийн ээлжит 5 дугаар Хуралдаан 5-р сарын 06-ний өдөр хуралдаж тус хуралдаанаар дараах асуудлыг хэлэлцлээ.

1. “Мал аж ахуйн хаваржилт, төл бойжилтийн талаарх явцын мэдээллийг хэлэлцээд мал хаваржилт, төл бойжилтийн үед гарч болзошгүй хүндрэлээс урьдчилан сэргийлэх зорилгоор удирдлага, зохион байгуулалтаар хангаж, байгалийн гэнэтийн болон түр зуурын бэрхшээл /хүчтэй цасан ба шороон шуурга/ тохиолдсон нөхцөлд шуурхай ажиллах, мэдээллийг цаг алдалгүй хүргэх талаар сум, багийн удирдлага, холбогдох төрийн албан хаагчдын ажлын хариуцлага, идэвх санаачилгыг дээшлүүлэх, аймгийн газар тариалан бүхий сумдад 2020-2021 оны өвөл, хавар отор хийж байгаа малчин, мал бүхий иргэдийг газар тариалангийн үйлдвэрлэлийн ажил эхлэхтэй холбоотой бэлчээр чөлөөлөх талаар зохион байгуулалтын арга хэмжээ авах, сумдын мал эмнэлгийн нэгжүүдийн үйл ажиллагаанд хяналт тавьж, ядарч доройтсон мал, төл малд шаардлагатай мал тэнхрүүлэх, сувилах эм тариа, тэжээлийн бодисын нөөцийг шаардлагын хэмжээнд нэмэгдүүлэх, мал эмнэлгийн ажил үйлчилгээг чанартай гүйцэтгүүлэх, гоц халдварт өвчин гарахаас урьдчилан сэргийлэх талаар Мал эмнэлгийн газрын хийж хэрэгжүүлж буй ажлыг эрчимжүүлэх, сумдын Засаг дарга нарыг үүрэгжүүлэх, отроор өвөлжиж, хаваржсан өвөлжөө, бууцны орчмын хог хаягдал, сэг зэмийг цэвэрлэх, устгах, ариутгах ажлыг хийж гүйцэтгүүлэх, малчдыг уриалж оролцоог нь нэмэгдүүлэх, улс, орон нутгийн төсвийн хөрөнгөөр хийгдэх бэлчээр усжуулалт, хортон мэрэгчтэй тэмцэх ажлуудыг хугацаанд нь эхлүүлж, үр дүнтэй хэрэгжүүлэх ажлыг зохион байгуулах, Мал эмнэлгийн халдварт өвчнөөс урьдчилан сэргийлэх арга хэмжээг эхлүүлэхэд Коронавирусын халдвараас урьдчилан сэргийлэх дархлаажуулалтад малын эмч нарыг хамруулах, аймгийн төвийн болон сумын мал эмнэлгийн эмийн сангийн үйл ажиллагааг халдвар хамгааллын дэглэм баримтлуулан хэвийн ажиллуулахыг аймгийн Засаг даргад даалгав.

Аймгийн ИТХ-ын Тэргүүлэгчдийн 5-р хуралдааны тэмдэглэлээр өгсөн үүргийг орон нутагт хэрэгжүүлж, гүйцэтгэлд нь хяналт тавьж, шаардлагатай арга хэмжээ авахыг сумдын иргэдийн Төлөөлөгчдийн Хурлын Тэргүүлэгчдэд зөвлөв.

2.Туул голыг түшиглэсэн хадлангийн бүс нутаг тогтоох асуудлын мэдээллийг сонсож холбогдох асуулт хариултыг авч мэдээлэлтэй танилцав.

 3.Гэмт хэргээс урьдчилан сэргийлэх ажлыг зохицуулах салбар зөвлөлийн ажиллах журмын төсөл, бүрэлдэхүүнийг шинэчлэн батлах тухай асуудлыг хэлэлцээд аймгийн салбар зөвлөл нь үйл ажиллагаандаа Гэмт хэрэг, зөрчлөөс урьдчилан сэргийлэх тухай хууль болон холбогдох бусад хууль, тогтоомж, энэхүү журмыг удирдлага болгон ажиллах бөгөөд тус салбар зөвлөл нь тогтоосон журмын дагуу үйлдсэн тэмдэг, албан бичгийн хэвлэмэл хуудас, зөвлөлийн бэлэг тэмдэг бүхий логотой байхаар тогтон журмын төслийг батлав.

 Гэмт хэргээс урьдчилан сэргийлэх ажлыг зохицуулах аймгийн салбар зөвлөл нь дарга, орлогч дарга, гишүүд, нарийн бичгийн дарга гэсэн нийт 21 хүний бүрэлдэхүүнтэй байхаар шийдвэрлэн бүрэлдэхүүнийг батлав.

4. Аймгийн уул уурхай, эрдэс баялгийн талаар баримтлах бодлого батлах тухай асуудлыг хэлэлцээд Төв аймгийн “Уул уурхай, эрдэс баялгийн салбарт баримтлах бодлого”-ыг шинэчлэн боловсруулахдаа салбарын хууль тогтоомж, Эрдэс баялгийн салбарт төрөөс баримтлах бодлогод тулгуурлан боловсруулсан байгаа бөгөөд аймгийн ГХБХБ-ын газар, БОАЖГазар, МХГазар болон бусад холбогдох газрууд, сумдын саналыг авч тодорхой тусгасан байна.

Уул уурхай, эрдэс баялгийн талаар баримтлах бодлого нь аймгийн эдийн засгийн тогтвортой хөгжлийн хүрээнд газрын хэвлийн баялгийнхаа давуу байдалд тулгуурлан байгаль орчин, эдийн засаг, нийгмийн хөгжлийн тэнцлийг хангасан харилцан ашигтай, ил тод, хариуцлагатай, хүний эрүүл мэндэд халгүй, байгаль орчинд ээлтэй дэвшилтэт техник, технологи, менежмент нэвтэрсэн олборлох болон нэмүү өртөг шингэсэн бүтээгдэхүүн боловсруулах үйлдвэрлэлийг хөгжүүлэх замаар эдийн засгийн тогтвортой өсөлтийг хангаж, иргэдийн амьжиргааны түвшин, чанарыг дээшлүүлэх, Байгаль орчныг хамгаалах, нөхөн сэргээх ажлын хүрээнд уул уурхайн олборлолт, боловсруулалтын үед болон дараа нь хүний эрүүл мэндэд халгүй, хүрээлэн буй орчны экологийн тэнцвэрт байдлыг хангаж, бэлчээрийн талбайн даацтай уялдуулан зүй зохистой зохицуулах, аймгийн уул, уурхай эрдэс баялгийн талаар баримтлах бодлогыг холбогдох хууль, тогтоомж болон бусад салбарын бодлоготой харилцан уялдаатай хэрэгжүүлэх зорилгоор аймгийн уул уурхай, эрдэс баялгийн талаар баримтлах бодлогыг батлав.

5.Цэргийн дүйцүүлэх албаны хяналтын тоо батлах тухай асуудлыг хэлэлцээд Цэргийн дүйцүүлэх алба хаах иргэдийн тооны дээд хязгаарыг Засгийн газар жил бүр баталдаг. Цэрэг татлагын товчооны шийдвэр сум /баг/ -ын Засаг дарга, иргэдээс гаргасан санал хүсэлтийг хүлээн авч цэргийн албыг биеэр дүйцүүлэн хаах иргэний тооны дээд хязгаарыг тогтоож өгөх саналыг БХЯ-нд тавьж, Монгол Улсын Цэргийн албаны тухай хуулийн 30 дугаар зүйл, Монгол улсын Засгийн газрын 2018 оны 80 дугаар тогтоолоор батлагдсан “Цэргийн албыг биеэр дүйцүүлэн хаах журам”-ын 1.5 дахь заалт, “Цэргийн дүйцүүлэх алба хаах иргэдийн тооны дээд хязгаарыг тогтоох тухай” 2020 оны 41 дүгээр тогтоолын дагуу орон нутгийн хамгаалалтын төлөвлөгөөний гамшиг, хөнөөх хэрэгслээс хамгаалах сумангийн томилгоот бүрэлдэхүүнийг нөхөн хангах, ой хээрийн түймэр гардаг сумдаас цэргийн дүйцүүлэх албанд татаж 2021 онд сумдад хуваарилсан цэргийн дүйцүүлэх албыг биеэр хаах иргэдийн хяналтын тоог 60 байхаар тогтов.

6. Аймгийн Газрын харилцаа, барилга хот байгуулалтын газрын үйл ажиллагааны талаарх мэдээллийг хэлэлцээд Төв аймгийн газар тариалан бүхий сумдад атар газар хагалах, хаврын уринш хийхдээ эргэлтийн талбайгаа нэмэгдүүлж хагалах зэрэг хууль бус үйлдэл гаргаж байгаа талаар иргэдийн гомдол их гарч байгаа тул холбогдох мэргэжлийн байгууллгуудтай хамтран ажлын хэсэг томилон 2021 оны 3-р улиралд багтаан хэмжилт хийж холбогдох арга хэмжээ авах.

Иргэнд газар өмчлөхтэй холбоотойгоор тухайн сумдын иргэнд өмчлүүлэх газрын хэмжээ, байршил, зураглалыг сумынх нь “Газар зохион байгуулалтын төлөвлөгөө”-нд тусгуулах ажлыг зохион байгуулан, арга зүйн зөвлөгөө өгч, хэрэгжилтийг бүрэн хангуулах, төлөвлөгөөнд тусгагдаагүй газрыг иргэн, ААН-д олгохгүй байх, сумдын газрын даамлуудын мэдлэг чадварыг дээшлүүлэх, тогтвор суурьшилтай ажиллах нөхцөл боломжийг бүрдүүлэх, газрын даамалгүй сумдыг яаралтай томилох ажлыг зохион байгуулах зэргээр хүний нөөцийн асуудлыг анхаарч ажиллах, Зуунмод суманд 2020 онд бүтээн байгуулалтаар ашиглалтад орсон ундны усны нөөцийн сангийн барилга, байгууламжийн усан хангамжийн угсралтын ажилд эвдрэл гарч байгаа тул хяналт тавьж, эвдрэлийг арилгуулах талаар хариуцсан байгууллагад чиглэл өгөх.

Алтанбулаг, Аргалант, Баянчандмань, Сэргэлэн, Эрдэнэ сумдын нутагт газар өмчилсөн хүний тоо тухайн сумын иргэдийн тооноос илүү бөгөөд цаашид ч эдгээр сумдад Улаанбаатар болон харьяаллын бус иргэд газар өмчлөх явдал эрчимжих хандлагатай байгаа тул өөр хот, аймаг, сумдын газар өмчилсөн иргэдэд тэдэнд төрийн үйлчилгээг хэрхэн үзүүлэх, дэд бүтцийг хөгжүүлэхэд шаардагдах хөрөнгө оруулалтын асуудлыг яаж шийдвэрлэх зэрэг дагалдаж гарах асуудлыг төлөвлөн иргэнд газар өмчлүүлэх ажлыг зохион байгуулах.

Бэлчээрийн газрыг зүй зохистой ашиглах, хамгаалах, байгалийн унаган төрхийг хадгалж, хамгаалах болон МАА-н үйлдвэрлэл хөгжүүлэх зорилгоор аймаг, сумын тусгай хэрэгцээнд авсан газруудыг “Ашигт малтмал, газрын тосны хэрэг эрхлэх газар” мэдээллийн санд бүртгүүлэх ажлыг зохион байгуулж, ИТХ, Тэргүүлэгчдээс баталсан шийдвэрүүдийг үр дүнтэй хэрэгжүүлэн ажиллахыг даалган хуралдааны тэмдэглэлээр үүрэг өгөв.

7.Аймгийн Төрийн архивт хадгалагдаж байгаа Монгол Улсын Ерөнхийлөгчийн 2017 оны ээлжит сонгуулийн хадгаламжийн нэгжийн хадгалах хугацаа дууссан тул саналын хуудсыг устгах ажлын хэсгийг байгуулах тухай асуудлыг хэлэлцээд аймгийн ИТХ-ын Нарийн бичгийн даргаар ахлуулсан 5 хүний бүрэлдэхүүнтэй ажлыг хэсгийг байгуулан саналын хуудсыг 2021 оны 05 дугаар сарын 20-ны дотор устгах ажлыг зохион байгуулж, тэмдэглэл үйлдэн, тайланг Сонгуулийн Ерөнхий хороонд хүргүүлэхийг ажлын хэсгийн даргад даалгав.

 8.Төрийн дээд одон медальд уламжлах тухай асуудлыг хэлэлцээд Төв аймгийн эдийн засаг, нийгэм, хөдөө аж ахуй, боловсрол, эрүүл мэндийн салбарын хөгжилд авъяас билэг, хүч хөдөлмөрөө дайчлан олон жил, үр бүтээлтэй ажиллаж, залуу хойч үеийг өөрийн арга туршлагаар залгамжлан хүмүүжүүлж байгаа дараах иргэдийг төрийн дээд одон медаль болох “Гавъяат агрономич цол”-оор 1, “Гавъяат холбоочин цол”-оор 1,“Гавъяат дасгалжуулагч цол”-оор 1, “Аж үйлдвэрийн гавъяат ажилтан цол”-оор 1, “Үйлчилгээний гавъяат ажилтан цол”-оор 1, “Цэргийн гавъяаны одон”-оор 3, “Хөдөлмөрийн гавъяаны улаан тугийн одон”-оор 7, “цэргийн гавъяаны одон”-оор 5, “Алтан гадас одон”-оор 31, “Цэргийн Хүндэт медаль”-иар 12, “Хөдөлмөрийн хүндэт медаль”-иар 31 иргэдийг тус тус шагнуулахаар Монгол Улсын Ерөнхийлөгчид уламжлав.

Аймгийн ИТХ-ын Тэргүүлэгчдийн ээлжит 5 дугаар хуралдаанаар 8 асуудал хэлэлцэж 5 тогтоол батлан, хуралдааны 2 тэмдэглэлээр үүрэг өгөв.

Монгол улсын Ерөнхийлөгчийн Сонгууль зохион байгуулахтай холбогдуулан 2021 оны Ерөнхийлөгчийн сонгуулийг орон нутагт зохион байгуулах аймгийн хороог 9 гишүүний бүрэлдэхүүнтэй байгуулсан бөгөөд аймгийн сонгуулийн хороог ЗДТГ-ын даргын үүргийг түр орлон гүйцэтгэгч С.Магнайбаяр ахалж, нарийн бичгийн даргаар ЗДТГ-ын Нэгдсэн үйлчилгээ, хэвлэл мэдээлэл, олон нийттэй харилцах төвийн дарга С. Цогбаяр нар томилогдон ажиллаж байна.
 Төв аймгийн Сонгуулийн хороо нь 4-р сарын 14- нөөс хойш 2 удаагийн хуралдаан зохион байгуулсан бөгөөд эхний хуралдаанаар хуралдааны дэг болон, сонгуулийн хорооны гишүүдийн дотоод ёс зүйн дүрэм болон бусад холбогдох баримт бичгүүдтэй танилцсан бол удаах хуралдаанаар Ерөнхийлөгчийн сонгуулийн тухай хуулийн дагуу сумдын сонгуулийн хороог байгуулах асуудлыг хэлэлцсэн юм. Сумын сонгуулийн хороог байгуулахдаа сумдын ИТХ-ын тэргүүлэгчдээс ирүүлсэн саналыг харгалзан хуульд заасны дагуу сонгуулийн хороонд ажиллах гэрчилгээтэй, төрийн жинхэнэ албан хаагчид болон төрийн үйлчилгээний албан хаагчдаас бүрдсэн 5 гишүүний бүрэлдэхүүнтэйгээр байгуулахаар шийдвэрлэлээ. Одоогийн байдлаар Аймгийн сонгуулийн хороо нь сумдын сонгуулийн хороог мэргэжил арга зүйгээр зөвлөх, энэ үйл ажиллагаатай холбоотой хууль тогтоомжийн хэрэгжилт, үйл явц зохион байгуулалтыг ханган ажиллаж байна. Мөн аймгийн сонгуулийн хорооны зүгээс сонгуулийн үеэр анхаарах чухал асуудал бол сонгуулийн сурталчилгаа байдаг бөгөөд сонгуулийн сурталчилгаатай холбоотой гомдол саналыг хуулийн байгууллагуудад хандан шийдвэрлүүлнэ. Сонгуулийн хороо нь энэ чиглэлд хяналт тавих үүргийг л гүйцэтгэх юм.

9.Энэ сард аймгийн ИТХ-ын дарга, Ажлын албанд хандсан 23 албан бичиг ирснийг бүртгэн Хурлын дарга болон нарийн бичгийн даргад танилцуулан хариу өгөх шаардлагатай 5 албан бичигт хариуг өгч ажилласан байна.

Аймгийн ИТХ-ын дарга болон Ажлын албанд хандсан өргөдөл гомдол бүртгэгдээгүй байна.

Аймгийн ИТХ-ын дарга, Хурлын Ажлын албанаас Ерөнхийлөгчийн Тамгын газар, салбарын яамдуудад болон холбогдох албан байгууллагад 35 албан бичиг хүргүүлсэн байна.

Авлигатай тэмцэх үндэсний хөтөлбөрийг хэрэгжүүлэх ажлын хүрээнд аймгийн ИТХ-ын дарга, нарийн бичгийн дарга, ажлын албаны мэргэжилтнүүд төрийн хууль тогтоомжийг чанд мөрдөх, төрийн үйлчилгээг нээлттэй ил тод, шударга, шуурхай хүргэж, авлига, ашиг сонирхлын зөрчлөөс урьдчилан сэргийлэн, бусад төрийн байгууллага, хамт олноо манлайлан ажиллахаа илэрхийлж олон нийтэд хандан “Мэдэгдэл” гаргаж ажиллалаа.

Аймгийн ИТХ-ын дарга Ц.Жамбалсүрэн, Нарийн бичгийн дарга Ч.Жавзанпагмаар ахлуулсан ажлын хэсгүүд 2021 оны 5-р сарын 17-оос 5-р сарын 22-ны өдрүүдэд Баянцагаан, Баян, Архуст, Баяндэлгэр, Эрдэнэ, Өндөрширээт, Лүн, Эрдэнэсант зэрэг 8 сумдад ажилласан.

Ажлын хэсгүүд УИХ, Засгийн газар, аймгийн ИТХ-аас баталсан бодлого шийдвэрийг сурталчилах, иргэдээс социологийн судалгаа авч, сумдын ИТХ-ын дотоод үйл ажиллагаатай танилцан зөвлөн тусалж, мэргэжил арга зүйн зөвлөгөө өглөө.

Мөн гэмт хэргээс урьдчилан сэргийлэх ажлыг зохицуулах сумын зөвлөлийн төлөвлөгөө, түүний хэрэгжилт, цагаатгах ажлыг удирдан зохион байгуулах салбар комиссын үйл ажиллагаа, эрх бүхий албан тушаалтны үйл ажиллагаа, Хувийн ашиг сонирхол хөрөнгө оруулгын мэдүүлгийн бүрдүүлэлт, хадгалалт, хамгаалалт зэргийг шалгаж, сумдын ИТХ-ын үйл ажиллагаанд тулгарч буй хүндрэл бэрхшээлийн талаар ярилцаж, зөвлөлөө.

**Гэмт хэргээс урьдчилан сэргийлэх ажлыг зохицуулах салбар зөвлөлийн ажлын хүрээнд:-**

Гэмт хэргээс урьдчилан сэргийлэх ажлыг зохицуулах аймгийн Зөвлөл, ЗДТГазрын Хууль эрх зүйн хэлтэс, аймгийн Цагдаагийн газар хамтран “Гэмт хэргээс урьдчилан сэргийлэх ажлыг зохицуулах чиг үүрэг бүхий албан тушаалтнуудын цахим сургалт” зохион байгуулагдлаа.

Уг сургалтын зорилго нь орон нутагт гэмт хэргээс урьдчилан сэргийлэх ажлыг зохион байгуулахад аймгийн зохицуулах зөвлөлөөс нэгдсэн бодлого, чиглэлээр хангах, сумдын ажлын уялдаа холбоог хангах, гэмт хэргээс урьдчилан сэргийлэх талаар аймгийн зохицуулах зөвлөлөөс 2021 онд дэвшүүлсэн зорилтыг хэрэгжүүлэх чиглэлээр арга зүйн туслалцаа үзүүлэхэд оршиж байна. Сургалтад 27 сумын гэмт хэргээс урьдчилан сэргийлэх ажлыг зохицуулах салбар зөвөлийн дарга, нарийн бичгийн дарга, цагдаагийн хэсгийн төлөөлөгчид, Зуунмод сумын цагдаагийн хэсгийн байцаагчид, иргэний зөвлөлийн гишүүд, олон нийтийн цагдаагийн ажилтан нар хамрагдсан юм.

Сургалтаар аймгийн салбар зөвлөлөөс 2021 онд дэвшүүлсэн зорилт, гэр бүлийн хүчирхийлэл, архидан согтуурахтай тэмцэх чиглэлээр урьдчилан сэргийлэхэд анхаарах асуудал, хүрээлэн байгаа орчны эсрэг гэмт хэрэг, зөрчлийн нөхцөл байдал, 2020 онд аймгийн шүүхээр шийдвэрлэгдсэн хэргийн талаарх мэдээлэл, мал хулгайлах гэмт хэргээс урьдчилан сэргийлэх ажлыг зохион байгуулахад анхаарах асуудал, зам тээврийн осол хэргийн нөхцөл байдал, цаашид анхаарах асуудал, авлигын эсрэг үндэсний хөтөлбөрийг хэрэгжүүлэх 2021 оны төлөвлөгөөг хэрэгжүүлэхэд анхаарах асуудал зэрэг тодорхой сэдвүүдээр холбогдох мэргэжилтэн, албан тушаалтнууд сургалт хийлээ.

Төв аймгийн ИТХ-ын дарга, салбар зөвлөлийн дарга Ц.Жамбалсүрэн сургалтыг нээж хэлсэн үгэндээ: Аймгийн ИТХ-ын Тэргүүлэгчдийн 2021 оны 31 дүгээр тогтоолоор “Гэмт хэргээс урьдчилан сэргийлэх ажлыг зохицуулах аймгийн салбар зөвлөлийн ажиллах журам” бүрэлдэхүүнийг шинэчлэн батласны дагуу сумдын салбар зөвлөлүүд уг журамд нийцүүлэн зөвлөлийн журам, бүрэлдэхүүнийг ойрын хугацаанд шинэчлэн батлуулах, гэмт хэрэг зөрчлөөс урьдчилан сэргийлэх ажлыг зохион байгуулахад орон нутгийн удирлагуудын идэвх, оролцоог нэмэгдүүлэх үүрэг, чиглэлийг өглөө.

Гэмт хэргээс урьдчилан сэргийлэх ажлыг зохицуулах аймгийн зөвлөлөөс “Байгалиа хамгаалъя” нэгдсэн арга хэмжээг “Ногоон дуу хоолой” нэртэйгээр 2021 оны 04 дүгээр сарын 25-наас 05 дугаар сарын 25-ны хооронд аймгийн хэмжээнд “Таны дуу хоолой байгалийг хамгаалж чадна” уриатай зохион байгуулж орон нутгийн телевизээр нөлөөлөл сурталчилгааны ажлыг 5 удаа нэвтрүүлж 3 шторк мэдээлэл хийж олон нийтэд хүргэж ажилласан.

 МЭДЭЭ БЭЛТГЭСЭН:

АЖЛЫН АЛБАНЫ МЭРГЭЖИЛТЭН Д.ОЮУНСАЙХАН

ХЯНАСАН:

 НАРИЙН БИЧГИЙН ДАРГА Ч.ЖАВЗАНПАГМА